Mesquita Central de Melilla

La mesquita Central de Melilla (en castellano Mesquita Central de Melilla) ye la mesquita alchama u mayor d'a ciudat espanyola de Melilla. Ubicada en l'Ixample modernista de Melilla, en a carrera García Cabrelles, fa parte d'o Conchunto Historico-Artistico d'a Ciudat de Melilla, un Bien d'Intrés Cultural. Historia Fue construyida entre 1945 y 1947, seguntes prochecto de l'arquitecto Enrique Nieto y Nieto de chulio de 1938, y inaugurada lo 7 de setiembre de 1947 per l'alto comisario d'Espanya en Marruecos, lo tenient cheneral José Enrique Varela. Lo 26 d'octubre de 1994 fue reinaugurada per l'alcalde de Melilla Ignacio Velázquez Rivera dimpués d'estar remodelada ixe mesmo anyo, con a reconstrucción de la sala d'oración, la sala de ablucions, los escusaus, la vivienda de l'imán y los accesos. Descripción Ye construyida con una estructura de fornigón, con zarramientos de ladriello macizo y piedra d'a zona. Exterior Las fronteras son compuestas en la planta baixa per puertas con arcos de ferradura, que levan a la planta prencipal, finestras d'o mesmo tipo d'arcos, con balcons de balaustres en a carrera García Cabrelles, situando-se dimpués un friso, rafe y estando coronau per almenas escalonadas, semellants a las d'o patio interior d'a mesquita d'Al-Nasir, en o Caire. En o chaflán se sitúa una portalada, un arco de ferradura sobre columnas y sobre este tres finestras, con o mesmo tipo d'arco, estando coronau lo chaflán con una cupula y situando-se dezaga l'alminar una torre cuadrada que remata en un cuerpo de arcos polilobulaus que rematan en una cupula. Interior Conta con planta baixa, en a que se troban locals comercials y un banyo turco en a zona debantera, y en a trasera la sala d'oración, con accesos diferenciaus pa hombres y mullers dende los laterals. En la planta alta se sitúan unas salas an estió lo CEIP Mediterráneo, y hue ye lo Centro d'Educación d'Adultos Carmen Conde Abellán. Referencias Vinclos externos Se veigan as imáchens de Commons sobre a mesquita Central de Melilla.